Forslag til lokalplan 360 for Fuglsang Biogasanlæg 
Sagsfremstilling 
71.                 Forslag til lokalplan 360 for Fuglsang Biogasanlæg - Åbent 
  
  
SAGENS INDHOLD 
Wefri A/S ønsker at etablere et biogasanlæg ved [adresse] og [adresse]. Teknik og Kultur fremlægger 
lokalplanforslag for anlægget til Byrådets godkendelse. Lokalplanen følges af et kommuneplantillæg, som udlægger 
området til ”teknisk anlæg”. Samtidig fremlægges VVM-redegørelse og miljøvurdering. Disse danner baggrund for 
udkast til miljøgodkendelse af det ansøgte biogasanlæg. Ansøger har bidraget til udarbejdelse af 
plandokumenterne.  
  
Anlægget skal modtage kyllingegødning tilsat halm og øvrige energiafgrøder fra Wefri’s egne produktioner i 
[adresse] og [adresse]. Den producerede biogas renses og ledes til naturgasnettet, mens biomassen udspredes på 
Wefri’s egne landbrugsjorde.  
  
Lokalplanområdet afgrænses af [adresse] mod nord og [adresse] mod øst. Mod vest og syd udgøres grænsen 
af et eksisterende plantebælte, som skærmer for indsigt til området fra [adresse]. Tilkørsel til anlægget skal ske ad 
[adresse]. Generelt vil anlæggets byggerier og tanke fremstå med en mørk grå farve, med undtagelse af 
modtagehallen, som tænkes opført i lighed med ”den røde lade” ved [adresse].  
  
Der skal træffes beslutning om at sende følgende i offentlig høring i otte uger:  
· Forslag til lokalplan med kommuneplantillæg  
· VVM-redegørelse 
· Miljøvurdering. 
  
VURDERING 
Wefri A/S har ønsket at etablere et biogasanlæg i [adresse]. Med udgangspunkt i en placering i tilknytning 
til eksisterende bebyggelser har flere andre lokaliteter været under overvejelse. De er blevet opgivet igen på grund 
af beskyttelseshensyn til grundvand, natur eller landskab.  
  
Ved [adresse] er der et mindre område, hvor det er muligt at indrette et biogasanlæg, forudsat at der tages 
særlige hensyn til grundvandet og det kulturhistoriske landskab. I lokalplanforslaget er dette sikret ved inddeling i 
flere delområder med specifikke anvendelsesbestemmelser. Samtidig er der lagt vægt på anlæggets fysiske udtryk. 
  
 
Byråd 
26. maj 2015 
Sagsnr. 710-2014-
23980 
Dok.nr. 710-2015-
137415 
Sagsbehandler 
DPHKR 
  
Tidl. politisk behandling 
TM-U, 09.10.14, pkt. 98   
Forventet sagsgang 
TM-U, ØK, BY  
Lovgrundlag 
Planloven, Miljøbeskyttelsesloven 
Anlægget har karakter af et gårdbiogasanlæg med én producent af biomasse. Der ligger i forvejen ét 
gårdbiogasanlæg i [adresse]. Rønge Biogasanlæg er ligesom anlægget ved [adresse] et 
gårdbiogasanlæg, der modsat fælles biogasanlæg kun har én ejer. 
  
Teknik og Kultur vurderer, at det ansøgte biogasanlæg vil bidrage til en øget energiudnyttelse af husdyrgødning. I 
såvel den fysiske planlægning, som ved udarbejdelse af miljøgodkendelsen, er det afgørende at sikre, at anlægget 
ikke medfører lugtgener. Wefri A/S har valgt et tysk biogasanlæg, som er gennemtestet og i drift flere steder i 
[adresse]. På anlægget vil der være et minimalt oplag af biomasse, og udendørs vil der ikke være oplag af 
kyllingegødning.  
  
Nærheden til [adresse] forudsætter, at Favrskov Kommune meddeler dispensation fra skovbyggelinjen. Forinden 
der kan meddeles byggetilladelse skal Favrskov Kommunes beredskab fastlægge indretnings- og sikkerhedskrav til 
anlægget. Dette vil ske på baggrund af en udtalelse fra Beredskabsstyrelsen.  
  
Fuglsang Biogasanlæg ligger i et område med særlige beskyttelsesinteresser i forhold til grundvandet. Det er et 
statsligt krav, at der udarbejdes en grundvandsredegørelse for området. Redegørelsen skal godkendes af 
Naturstyrelsen, inden lokalplanen kan vedtages endeligt. Den skal indeholde en beskrivelse af 
grundvandsforholdene samt en redegørelse for, at planlægningen sker under hensyn til grundvandet. 
Grundvandsredegørelsen er under udarbejdelse.  
                                         
ØKONOMI 
Projektet og planforslaget er ikke forbundet med økonomiske konsekvenser for Favrskov Kommune.  
  
INDDRAGELSE 
Forud for planforslaget har der i perioden 3. juli til 14. august 2014 været afholdt en forudgående offentlig høring på 
baggrund af ”Debatoplæg om biogasanlæg ved [adresse]”. Der indkom syv høringssvar, som blev fremlagt for 
Teknik- og Miljøudvalget 9. oktober 2014. I flere af høringssvarene var der fokus på valg af biomasse og på transport 
af biomasse fra [adresse] til [adresse]. Generelt gav svarene udtryk for en positiv holdning til projektet. I et af 
høringssvarene blev der dog rejst tvivl om den samlede værdi af biogasanlægget, transportafstandene taget i 
betragtning.  
  
Der skal efter Byrådets godkendelse gennemføres en offentlig høring i minimum otte uger om forslag til lokalplan 
med kommuneplantillæg, VVM-redegørelse og miljøvurdering. Der vil blive afholdt et borgermøde i høringsperioden. 
  
INDSTILLING 
Direktøren for Teknik og Kultur indstiller til Byrådet:  
  
1.   At ”Forslag til lokalplan 360 for Fuglsang Biogasanlæg med kommuneplantillæg nr. 10” og ”VVM-redegørelse og 
miljørapport Fuglsang Biogasanlæg” sendes i offentlig høring i otte uger.  
  
BESLUTNING 
  
Teknik- og Miljøudvalget, 4. maj 2015: 
Fraværende: Martin Bruun 
  
Indstilles godkendt. 
  
Økonomiudvalget, 19. maj 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 26. maj 2015: 
Fraværende: Martin Bruun, Gitte Mikkelsen 
  
Godkendt. 
Forslag til lokalplan 360 for Steve Frandsen 
Biogasanlæg med kommuneplantillæg nr. 10 
710-2015-113771 
VVM-redegørelse og miljørapport Steve Frandsen 
Biogasanlæg 
710-2015-118015 
